|  |  |
| --- | --- |
| Naročnik: | Podpisnik pogodbe : mag. Aleksander Strel, šef |
| Protokol Vlade Republike Slovenije  Erjavčeva cesta 17, 1000 Ljubljana  ki ga zastopa mag. Aleksander Strel, šef |  |
| Davčna št.: 92197876 | Telefon: 01 478 1111 |
| Matična št.: 5028345000 |  |
| Transakcijski račun: SI56 0110 0630 0109 972, podračun EZR pri BS | E-pošta: [gp.protokol@gov.si](mailto:gp.protokol@gov.si) |

in

|  |  |
| --- | --- |
| Izvajalec: | Podpisnik pogodbe: |
| ki ga zastopa |  |
| ID za DDV: |  |
| Matična št.: | Telefon: |
| Transakcijski račun: SI56 , odprt pri | E-naslov: |

dogovorita in skleneta naslednjo

**P O G O D B O št . \_\_\_\_\_\_\_\_\_\_\_\_\_**

1. člen

Pogodbeni stranki uvodoma ugotavljata:

* da je Protokol Vlade Republike Slovenije v svojem imenu in za svoj račun (v nadaljevanju: naročnik) izvedlo postopek oddaje javnega naročila male vrednosti, z oznako P-2022/1;
* da je bil izvajalec izbran na podlagi javnega naročila kot najugodnejši ponudnik za »nakup zastav za potrebe Protokola Vlade Republike Slovenije«, številka zadeve P-2022/1,
* da je bilo javno naročilo objavljeno na Portalu javnih naročil dne \_\_.\_.2022, št. objave \_\_\_\_\_\_\_\_\_\_\_,
* da je bil izvajalec izbran kot najugodnejši ponudnik na podlagi odločitve o oddaji javnega naročila št.\_\_\_\_\_\_\_\_\_\_\_ z dne \_\_\_\_\_\_\_\_\_\_,
* da sta razpisna dokumentacija št. P-2022/1 in ponudbena dokumentacija ponudnika \_\_\_\_\_\_\_\_\_\_\_\_\_\_\_\_\_\_, št. \_\_\_\_\_\_\_, z dne \_\_\_\_\_\_\_\_\_\_ osnovi za tolmačenje predmetne pogodbe,
* da pogodbeno obdelavo osebnih podatkov urejata v skladu z določbami Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (v nadaljnjem besedilu: GDPR).

1. člen

Predmet javnega naročila je nakup zastav za potrebe naročnika.

Podrobnejši opisi in specifikacije storitev so določeni v Tehničnih specifikacijah, ki so v prilogi št 1.

Naročnik ocenjuje, da bo v obdobju, na katerega se bo nanašala z izbranim ponudnikom sklenjena pogodba (24 mesecev), potreboval - število in vrsta lahko zelo variirata in ju ni možno natančneje predvideti - približno 300 (tristo) zastav različnih držav, različnih tipov in različnih velikosti.

1. člen

Izvajalec s podpisom te pogodbe potrjuje, da je v celoti seznanjen z obsegom in zahtevnostjo pogodbenih del, z lokacijo in objektom, kamor se bo zastave dostavilo in z možnostjo dostopa do objekta. Dostava zastav se izvrši na naslov: Protokol Vlade Republike Slovenije, Erjavčeva 17, Ljubljana, v izjemnih primerih tudi na drugo lokacijo po dogovoru.

Izvajalec zagotavlja, da bo pogodbene storitve izvajal pravilno in kvalitetno po pravilih stroke, v skladu z v Republiki Sloveniji veljavnimi predpisi (zakoni, pravilniki, standardi). Izvajalec mora pri izvajanju storitve upoštevati vsa navodila naročnika in vse zahtevane in priporočene varnostne standarde. Storitev mora izvajati s strokovno usposobljenimi delavci. Ponudnik v razmerju do naročnika v celoti odgovarja za izvedbo prejetega naročila, ne glede na morebitne podizvajalce.

1. člen

Zaradi narave priprave dogodkov se izvajalec zavezuje zagotavljati razpoložljivost in izvajanje storitev po tej pogodbi vse dni v letu ob kateremkoli času, ne da bi za to zahteval posebna nadomestila. Izvajalec bo moral naročniku nuditi storitve od ponedeljka do nedelje, 24 urno dežurno pisarno s stacionarnim in mobilnim telefonom ter e-naslovom, ki jih pred začetkom izvajanja pogodbe sporoči pooblaščenemu predstavniku naročnika.

Naročnik lahko storitve naroča po stacionarnem telefonu št.: \_\_\_\_\_\_\_\_\_\_\_\_\_\_, mobilnem telefonu št.: \_\_\_\_\_\_\_\_\_\_\_\_\_\_\_ ali elektronski pošti (e-naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_).

1. člen

Naročnik bo blago naročal praviloma 2 (dva) dni pred predvidenim dogodkom. V izjemnih primerih se izvajalec zavezuje tudi h krajšemu odzivnemu roku – čas od naročila do dokončanja in dostave blaga v izjemnih primerih ne sme biti daljši od 8 (osmih) ur.

Izvajalec mora pred končno izdelavo naročniku poslati predogled zastave. Ko naročnik potrdi, da je postavitev elementov zastave skladna s predpisi posamezne države (organizacije, ipd.) in naročnikovimi zahtevami, lahko izvajalec zastavo izdela. Za barvno usklajenost zastave s predpisi je odgovoren izvajalec, saj je barva končnega izdelka odvisna od materiala, tiska in ostalih dejavnikov, na katere naročnik nima vpliva.

1. člen

Skupna ocenjena vrednost pogodbenih storitev po tej pogodbi na dan podpisa pogodbe je \_\_\_\_\_\_\_\_\_\_\_\_\_\_\_\_\_\_\_ EUR z vključenim \_\_\_\_\_\_\_\_\_\_\_% DDV (z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR \_\_\_\_/100).

V cenah je upoštevan davek skladno z določili Zakona o davku na dodano vrednost v višini \_\_\_\_\_\_% (Uradni list RS,št. [13/11](http://www.uradni-list.si/1/objava.jsp?sop=2011-01-0554) – uradno prečiščeno besedilo, [18/11](http://www.uradni-list.si/1/objava.jsp?sop=2011-01-0765), [78/11](http://www.uradni-list.si/1/objava.jsp?sop=2011-01-3294), [38/12](http://www.uradni-list.si/1/objava.jsp?sop=2012-01-1628), [83/12](http://www.uradni-list.si/1/objava.jsp?sop=2012-01-3288), [86/14](http://www.uradni-list.si/1/objava.jsp?sop=2014-01-3486), [90/15](http://www.uradni-list.si/1/objava.jsp?sop=2015-01-3505), [77/18](http://www.uradni-list.si/1/objava.jsp?sop=2018-01-3755), [59/19](http://www.uradni-list.si/1/objava.jsp?sop=2019-01-2612), [72/19](http://www.uradni-list.si/1/objava.jsp?sop=2019-01-3208)  in [196/21](http://www.uradni-list.si/1/objava.jsp?sop=2021-01-3898) – ZDOsk).

Ponudbene cene so izražene v evrih (EUR) in vključujejo vse elemente – stroške, davke in ostale dajatve ter popuste. Prav tako cene vključujejo dostavo vsega blaga in storitev (pripeljano-razloženo naročnik oz. objekt, ki ga le-ta določi).

V ceno vsake nove zastave sta vključeni 2 (dve) manjši (morebitni) popravili v obdobju 5 (petih) let od dobave zastave, za primer, da bi se zastava pri uporabi poškodovala. Večja popravila se bodo obračunala posebej in po dogovoru.

Izvajalec se obvezuje, da bo tudi v primeru, da naročeno blago oziroma storitev ni natančno določena v tehnični specifikaciji (npr. naročilo zastave druge dimenzije, kot so določene v tehnični specifikaciji), cene tega blaga oziroma storitve oblikoval v smiselni primerjavi z določenimi cenami.

Cene s predračuna izvajalca so fiksne za čas sklenitve pogodbe. **Naročnik naknadno ne bo priznaval nikakršnih stroškov, ki niso vključeni v ponudbene cene.**

1. člen

Izvajalec je naročniku dolžan vsakič predložiti v potrditev dobavnico z natančno specifikacijo o opravljeni dobavi.

Pogodbeno ceno za nakup posameznih zastav bo naročnik plačeval po potrjenih računih, ki jih bo izvajalec na podlagi potrjenih dobavnic in cen iz pogodbenega predračuna in ponudbe izstavil naročniku.

1. člen

Skladno z veljavnim Zakonom o opravljanju plačilnih storitev za proračunske uporabnike (mora izvajalec po opravljeni dobavi izstaviti račun izključno v elektronski obliki (e-račun).

Naročnik se obvezuje, da bo poravnal svoje obveznosti v roku 30 (trideset) dni od dneva uradnega prejema pravilno izstavljenega e-računa, ki ga bo izvajalec izstavil za redna naročila ali ob koncu določenega obiska oziroma dogodka, za vse dobave, opravljene za obisk oziroma dogodek, skupaj. Račun mora poleg natančnih specifikacij vsebovali tudi navedbo pogodbe, na podlagi katere se izstavlja.

Naročnik bo potrjeni znesek računa nakazal na transakcijski račun izvajalca 30. (trideseti) dan od dneva uradnega prejema pravilno izstavljenega e-računa.

Plačilni rok prične teči naslednji dan po prejemu pravilno izstavljenega računa, ki je podlaga za izplačilo. Če zadnji dan roka za plačilo sovpada z dnem, ko je po zakonu dela prost dan oziroma v plačilnem sistemu TARGET2 ni opredeljen kot plačilni dan, se za zadnji dan roka šteje naslednji delavnik oziroma naslednji plačilni dan v sistemu TARGET2.

V primeru zavrnitve nepopolnega ali nepravilnega računa je izvajalec v 15 dneh od dneva prejema zavrnjenega računa dolžan izstaviti pravilen e-račun. V primeru plačilne zamude naročnika, izvajalec lahko obračuna zakonske zamudne obresti v skladu z veljavnimi predpisi.

1. člen

Naročnik je izvajalcu zavezan za plačilo prevzetih obveznosti do 31. 12. 2022, za nadaljnje prevzemanje in plačilo obveznosti do izteka te pogodbe pa, ko bodo izpolnjeni formalni pogoji glede na veljavni Zakon o izvrševanju proračuna RS oziroma sprejeti proračun za naslednja leta. V kolikor pogoji za nadaljnja plačila ne bodo izpolnjeni, bo naročnik o tem in o datumu prenehanja pogodbe takoj obvestil izvajalca. Obveznosti in pravice, nastale do dne prenehanja pogodbe, sta naročnik in izvajalec dolžna medsebojno poravnati.

1. člen

Naročnik prevzame od izvajalca zastave pod pogojem, da le-te ustrezajo pogodbeno dogovorjeni kvaliteti in da dobavljena količina ustreza naročeni. Količinski prevzem se opravi takoj po prevzemu, kakovostni pa v uzančnih rokih.

1. člen

Naročnik lahko blago ali storitev izvajalca pod enakimi pogoji posreduje tudi drugemu organu, za katerega opravlja protokolarne storitve. V tem primeru je plačnik določeni organ sam.

1. člen

Pogodbeni stranki lahko v primeru nestrokovnega opravljanja storitev s strani izvajalca pogodbo prekineta z 14-(štirinajst) dnevnim odpovednim rokom.

Napake oziroma pomanjkljivosti dobav, ki jih ugotovi naročnik med dobavami ali pri prevzemu zastav, mora izvajalec odpraviti takoj oziroma v roku, ki ga določi naročnik. Če izvajalec tega ne stori, je odškodninsko odgovoren naročniku.. Izvajalec jamči za odpravo vseh vrst napak skladno z določili Obligacijskega zakonika (Uradni list RS, št. [97/07](http://www.uradni-list.si/1/objava.jsp?sop=2007-01-4826) – uradno prečiščeno besedilo, [64/16](http://www.uradni-list.si/1/objava.jsp?sop=2016-01-2761) – odl. US in [20/18](http://www.uradni-list.si/1/objava.jsp?sop=2018-01-0865) – OROZ631, v nadaljevanju OZ) in ostalimi veljavnimi predpisi. Izvajalec naročniku v celoti odgovarja za izvedbo prejetega naročila.

Izvajalec ima v primeru iz prejšnjega odstavka pravico do plačila za do tedaj kvalitetno dobavljenih zastav, naročniku pa je dolžan povrniti vso škodo, ki jo je zaradi tega utrpel, tudi razliko do morebitne višje cene, ki jo bo za dobavo zastav določil nov izvajalec. Stroške, nastale z odpravo napake, vključno s prevoznimi stroški ter povrnitev s tem nastale škode, nosi izvajalec

Če izvajalec prevzetih dobav po svoji krivdi ne dokonča v pogodbeno določenem roku, je dolžan za vsak dan zamude plačati pogodbeno kazen v višini 2% (dveh odstotkov) od vrednosti naročila, za katerega je zamudil dobave naročniku.

Izvajalec se strinja, da lahko naročnik terjatev iz naslova morebitne zaračunane pogodbene kazni pobota s finančnimi obveznostmi po tej pogodbi.

Pogodbeni stranki soglašata, da v primeru zamude z izpolnitvijo izvajalca ob sprejemu izpolnitve ni potrebno posebej obvestiti o pridržanju pravice do obračuna pogodbene kazni, pač pa se pogodbena kazen obračuna v skladu z določili te pogodbe ob vsaki zamudi brez obvestila.

V primeru, da ima naročnik zaradi zamude izvajalca stroške in škodo, ki presega pogodbeno kazen, je izvajalec poleg pogodbene kazni dolžan plačati tudi vse nastale stroške in povrniti škodo zaradi zamude v višini, ki jo bo naročnik obračunal po prevzemu del.

Povzročeno škodo je izvajalec dolžan plačati iz svojih sredstev v 30 (tridesetih) dneh od datuma prejema pisnega zahtevka naročnika.

*samo za ponudnike, ki bodo storitve izvajali s podizvajalci, se dodajo členi 13, 14, 15 in 16 z naslednjo vsebino:*

1. *člen*

*Izvajalec mora med izvajanjem te pogodbe naročnika obvestiti o spremembah informacij iz drugega odstavka 94. člena ZJN-3 in jim poslati informacije o novih podizvajalcih najkasneje v petih dneh po spremembi. V primeru vključitve novih podizvajalcev, mora izvajalec v skladu s tretjim odstavkom 94. člena ZJN-3 skupaj z obvestilom naročniku med drugim predložiti podatke in dokumente:*

* *kontaktne podatke in zakonite zastopnike novih podizvajalcev;*
* *izpolnjene obrazce »Izjava za ostale gospodarske subjekte v ponudbi« novih podizvajalcev in ostala zahtevana dokazila za nove podizvajalce, v skladu z razpisno dokumentacijo, na podlagi katere je bilo naročilo oddano izvajalcu;*
* *pisno zahtevo novega podizvajalca za neposredno plačilo, če novi podizvajalec to zahteva.*

1. *člen*

*V razmerju do naročnika izvajalec v celoti odgovarja za izvedbo storitev, ki so predmet te pogodbe.*

1. *člen*

*Če naročnik ugotovi, da storitve izvaja podizvajalec, ki ga izvajalec ni navedel v svoji ponudbi oziroma ni dogovorjen s to pogodbo oziroma izvajalec ni prijavil podizvajalca na način, določen v tem členu, ima pravico odpovedati to pogodbo. Naročnik si pridržuje pravico, da lahko na kraju, kjer se storitve izvajajo, kadarkoli preveri delavce kateregakoli od podizvajalcev, ki opravljajo dela. Vsi delavci so naročniku dolžni dati verodostojne podatke.*

1. *člen*

*(če bo podizvajalec zahteval neposredna plačila)*

*Neposredna plačila podizvajalcem po tej pogodbi so obvezna. Izvajalec pooblašča naročnika, da na podlagi potrjenih računov neposredno plačuje podizvajalcem dela, ki jih bodo ti opravljali po neposredni pogodbi. Izvajalec mora računu obvezno priložiti predhodno potrjene račune podizvajalca (-cev), ki so opravljali storitve po neposredni pogodbi.*

*(če podizvajalec ne bo zahteval neposrednega plačila)*

*Izvajalec mora naročniku najpozneje v 60 (šestdesetih) dneh od plačila končnega računa poslati svojo pisno izjavo in pisno izjavo podizvajalca, da je podizvajalec prejel plačilo za izvedene storitve, neposredno povezano s predmetom javnega naročila.*

1. člen

Izvajalec je dolžan:

* za vsako spremembo pri izvajanju pogodbe zahtevati pisno soglasje naročnika,
* pravočasno opozoriti na morebitne ovire pri realizaciji storitev,
* ščititi interese naročnika ter varovati po predpisih vsako informacijo, ki jo izve med opravljanjem storitev.

1. člen

Izvajalec naročniku jamči:

* da bo storitev izvedena brezhibno, kvalitetno in strokovno;
* da kupljeno blago nima stvarnih napak;
* da blago in storitve popolnoma ustrezajo vsem tehničnim opisom, karakteristikam in specifikacijam, ki so bile dane v okviru razpisne in ponudbene dokumentacije ali so priloga te pogodbe;

1. člen

V primeru, da naročnik na podlagi lastne analize trga najde določeno blago cenejše na trgu, ni zavezan za nabavo pri dobavitelju skladno z določili pogodbe, ampak lahko nabavo izvede na tak način, ki je zanj gospodarnejši.

1. člen

Skladno z veljavnim Zakonom o varstvu osebnih podatkov pogodbeni stranki soglašata, da morebitnih osebnih podatkov ne bosta uporabljali v nasprotju z določili tega zakona. Pogodbeni stranki bosta zagotavljali pogoje in ukrepe za zagotovitev varstva osebnih podatkov in preprečevali morebitne zlorabe v smislu določil navedenega zakona.

Izvajalec se je dolžan seznaniti in se ravnati po internih predpisih naročnikov glede varovanja in zaščite podatkov. Naročniki so dolžni izvajalca obvestiti o spremembi, dopolnitvi oziroma razveljavitvi svojih internih predpisov glede varovanja podatkov.

Izvajalec se zavezuje, da bo pri izvajanju določil te pogodbe v celoti spoštoval določbe Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in prostem pretoku takih podatkov ter o razveljavitvi Direktive 95/46/ES (v nadaljevanju: Splošne uredbe o varstvu podatkov), veljavni zakon o varstvu osebnih podatkov in interne predpise naročnika, ki urejajo področje varnostne politike, s katerimi se seznani ob podpisu pogodbe. Izvajalec se zavezuje, da bo svoje sodelavce, ki bodo opravljali storitev po tej pogodbi, seznanil in izobrazil o uporabi naročnikovih informacij ter upošteval tehnične in organizacijske ukrepe za zagotovitev varnosti informacij in osebnih podatkov na podlagi internih splošnih aktov naročnika.

Naročnik se prav tako obvezuje, da bo skrbno varoval podatke zaupne narave, pridobljene s strani izvajalca, ter jih uporabljal le za potrebe varovanja svojega premoženja. V primeru kršitve sta obe pogodbeni stranki odškodninsko odgovorni, morebitna zloraba podatkov pa pomeni tudi kazensko odgovornost kršiteljev.

1. člen

V primeru, da se ugotovi, da je pri izvedbi javnega naročila, na podlagi katerega je podpisana ta pogodba ali pri izvajanju te pogodbe kdo v imenu ali na račun druge pogodbene stranke, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

1. člen

Izvajalec je na poziv naročnika pri izvajanju predmeta javnega naročila oziroma te pogodbe, v roku osmih dni od prejema poziva, naročniku dolžan posredovati podatke o:

* svojih ustanoviteljih, družbenikih, delničarjih, komandistih ali drugih lastnikih in podatke o lastniških deležih navedenih oseb,
* gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

V primeru, da bo izvajalec prijavil sodelovanje podizvajalcev in bo vrednost pogodbenih del, ki jih bo podizvajalec izvedel v tem naročilu, višja od 10.000 (deset tisoč) EUR brez DDV, bo moral izvajalec na poziv naročnika zgoraj navedene podatke v roku osmih dni od prejema poziva, posredovati tudi za podizvajalca.

1. člen

Skrbnik pogodbe s strani naročnika je \_\_\_\_\_\_\_\_\_\_\_\_\_ tel. št. \_\_\_\_\_\_\_\_\_\_\_\_, elektronski naslov \_\_\_\_\_\_\_\_\_\_\_\_\_\_\_\_, predstavnik izvajalca pa \_\_\_\_\_\_\_\_\_\_\_\_\_\_tel. št.\_\_\_\_\_\_\_\_\_\_\_\_\_\_\_, elektronski naslov \_\_\_\_\_\_\_\_\_\_\_\_\_\_\_\_.

1. člen

Vse spore iz te pogodbe bosta pogodbeni stranki reševali sporazumno, če do sporazuma ne pride, bo spore reševalo stvarno in krajevno pristojno sodišče po slovenskem pravu. V primeru nejasnosti se pogodba razlaga skupaj z določili razpisne dokumentacije z oznako \_\_\_\_\_\_\_\_\_\_\_\_\_.

Pogodbeni stranki se dogovorita, da bosta pri tolmačenju posameznih določb pogodbe uporabljali ZJN-3, v delu, ki ga ta zakon ne ureja, pa Obligacijski zakonik (Uradni list RS št. 97/07 – UPB1, 64/16 – odl.US in 20/18 – OROZ631).

1. člen

Pogodba se lahko spremeni ali dopolni le s pisnim dodatkom, ki ga sprejmeta in podpišeta obe pogodbeni stranki. Za spremembo skrbnikov pogodb te pogodbe, je dovolj pisno obvestilo ene stranke drugi stranki. Če katerakoli od pogodbenih določb je ali postane neveljavna, to ne vpliva na ostale pogodbene določbe. Neveljavna določba se nadomesti z veljavno, ki mora čimbolj ustrezati namenu, ki ga je želela doseči neveljavna določba.

1. člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

Med veljavnostjo te pogodbe lahko naročnik ne glede na določbe zakona, ki ureja obligacijska razmerja, odstopi od pogodbe tudi v naslednjih okoliščinah:

* javno naročilo je bilo bistveno spremenjeno, kar terja nov postopek javnega naročanja,
* v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja,
* zaradi hudih kršitev obveznosti iz Pogodbe o Evropski uniji, Pogodbe o delovanju Evropske unije in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.

1. člen

Pogodba začne veljati, ko jo podpišeta obe pogodbeni stranki.

1. člen

Pogodbeni stranki lahko kadarkoli sporazumno prekineta pogodbo. V tem primeru je odpovedni rok 30 (trideset) dni od datuma prejema obvestila.

1. člen

Pogodba je podpisana elektronsko *ali* Pogodba je sestavljena v dveh enakih izvodih, od katerih prejmeta naročnik in izvajalec en izvod. *(prilagodi se glede na način podpisa pogodbe)*